TÖRTÉNETI MESTERSZAVAK. J\ 



A Tápén dívó bokor ötös, u. m. : i nagypiczés, i viczemester, 

 i futosó, i pöczkös, i hálóvető. 



Csongrádon hetes bokor dívik, u. m. : i mester , i inszedő, 

 i paraszedő, 2 léhésszedő, 1 laptáros, 1 viczi (laptáros). 



Karádon szintén hetes a bokor, u. m. : 1 nagygazda, 1 kis-gazda, 



1 apacsos, 1 kötélfejő, 1 felinhúzó, 1 feles, 1 gazember (a ki a hálóba 

 akadt giz-gazt kiszedi). 



Tihanyban tizes bokor dívik: 1 kormányos, 9 társ. 1 ] 



Siófokon szintén tizes a bokor : 2 J 1 kormányos, 2 derékonhúzó, 



2 inas (ki az inat húzza). 2 paráslegény, 1 elsőlegény, 2 halászlegény. 



Kenessen a rendes bokor tíz, a téli tizenkettő : 1 gazda, ez nem 

 száll ki, csak tulajdonos: 2 vezeres, 8 halász; télen még 2 jegellő.^ 



Kopácsiban tizenkettes a bokor: 1 botos, 1 hálómester, 1 köte- 

 les, 1 vajda, 8 legény. 



Ezek mind a nagy halászatra, t. i. a 90 — 300 öles öreghálóval 

 való működésre tartoznak ; de ezeken kívül a kis halászok is össze- 

 állanak — • hol kettesével-hármasával, hol négyesével is. 



Sőt Szegeden, Komáromban s a Balaton körül még ma is vannak 

 családok, a melyek ősidőktől fogva, apáról fiúra szállva, halászok. 



És hogy minden kétség eloszoljon, arra való egy 1230 körül kelt 

 okirat, mely a kapornaki konventet halászattal látja el, két mansiót 

 említ és meg is mondja, hogy az egyiket Moch, négy fiával, a mási- 

 kat Hethe két fiával alkotja : «dedit in villa Alke duas mansiones, 

 scilicet Moch cum quatuor filiis, Hethe cum duobus filiis. . . » 4 ] 



Ez a halász «mansio» megfejtése. 



A RÉGI «PISCINA». 



Nem egy történetírónk foglalkozott már Magyarország régi víz- 

 hálózatával és igen természetes, hogy a halászat nem kerülhette el 

 figyelmét, mert a régi okiratokban a vizek a legtöbb esetben a halá- 

 szattal kapcsolatosan említtetnek. 



Az okiratokban igen sűrűn előforduló piscina — halas, clausura — 



1] E nevezetes szervezet részleteit lásd «Tihany» alatt. 



2] Nem balatoni, mert a halászok mind Szentesről, Szegedről és Csongrádról valók. 



5] Ez az igazi balatoni. 



4] Cod. Patr. V, 26. 



